Ir-regoli l-ġodda tal-UE li jippermettu lill-istati membri jipprojbixxu jew jillimitaw il-kultivazzjoni ta' organiżmi ġenetikament modifikati (OĠM) fit-territorju tagħhom ġew adottati formalment mill-Kunsill fit-2 ta' Marzu 2015. Dawn ser jidħlu fis-seħħ 20 jum wara l-pubblikazzjoni tagħhom fil-Ġurnal Uffiċjali tal-UE. "Ir-regoli l-ġodda ser jagħtu lill-istati membri l-libertà tal-għażla: huma jistgħu jiddeċiedu jekk iridux li jiġu kkultivati għelejjel ġenetikament modifikati fit-territorju tagħhom jew le. Dan huwa konformi mal-prinċipju tas-sussidjarjetà u jirrispetta l-preferenzi taċ-ċittadini u tal-bdiewa", qal Jānis Dūklavs, il-Ministru għall-Agrikoltura tal-Latvja u President tal-Kunsill. Żewġ modi biex ma tiħux sehem Id-direttiva l-ġdida tagħti lill-istati membri aktar flessibbiltà fil-kultivazzjoni ta' għelejjel ġenetikament modifikati b'ċerti kondizzjonijiet f'żewġ mumenti distinti: matul il-proċedura ta' awtorizzazzjoni meta stat membru jista' jitlob li jiġi emendat l-ambitu ġeografiku tal-applikazzjoni wara li OĠM ikun ġie awtorizzat stat membru jista' jipprojbixxi jew jillimita l-kultivazzjoni tal-għelejjel għal raġunijiet bħal pereżempju dawk marbuta ma' objettivi ta' politika ambjentali jew agrikola, jew għal raġunijiet prominenti oħra bħall-ippjanar tal-bliet u l-kampanja, l-użu tal-art, l-impatti soċjoekonomiċi, il-koeżistenza u l-ordni pubbliku L-istati membri ser ikunu jistgħu jirrevedu d-deċiżjoni tagħhom u jitolbu biex it-territorju tagħhom jew partijiet minnu jiddaħħal fl-ambitu ġeografiku ta' awtorizzazzjoni tal-OĠM. Skont ir-regoli l-qodma, l-istati membri jistgħu b'mod proviżorju jipprojbixxu jew jillimitaw l-użu ta' OĠM fit-territorju tagħhom biss jekk huma jkollhom evidenza ġdida li l-organiżmu kkonċernat jikkostitwixxi riskju għas-saħħa tal-bniedem jew l-ambjent jew f'każ ta' emerġenza. L-evitar tal-kontaminazzjoni transkonfinali Ir-regoli l-ġodda jipprevedu wkoll li l-istati membri fejn jiġu kkultivati l-OĠM għandhom jieħdu ħsieb li jevitaw il-kontaminazzjoni transkonfinali fi stati membri ġirien li fihom dawn l-OĠM huma pprojbiti. Dan ma japplikax jekk minħabba kondizzjonijiet ġeografiċi speċifiċi dawn il-miżuri ma jkunux meħtieġa. Ara l-paġna tal-laqgħa Dikjarazzjoni tal-Kummissjoni dwar id-Direttiva l-ġdida dwar l-OĠM tas-26 ta' Frar Dokumenti u pubblikazzjonijiet relatati Direttiva ġdida dwar l-OĠM adottata fit-2 ta' Marzu 2015